**црква Светог Николе**

**манастир Морача**

**(1639)**

**(69–7о) која је ово грађевина? црква Светог Николе у манастиру Морача**

**(71–76) на месту старе порушене куле у манастиру Морача подигнута је црква Светог Николе коју је, по жељи игумана Антонија, осликао 1639. године зограф Јован**

**са послом је започео о1. маја, а завршио 24. септембра исте године**

**о томе је оставио сведочанство у натпису изнад улаза у цркву, рекавши да је храм тог датума *у своју красоту оденут*.**

**да ли постоји још неки случај да се одбрамбена кула претвара у црквицу?**

краљ Драгутин 1282. године једну од кула Ђурђевих ступова претвара у црквицу

о преправци куле у Ђурђевим ступовима зна се тачно време, док у морачкој цркви Светог Николе, у дугом натпису изнад улаза, саопштава се да је храм порушен након турских освајања што говори о томе да монаси Мораче нису имали јасан траг од када црква потиче

према томе, данашњи изглед цркве **потицао из четврте деценије XVII века**

могуће да је легенда о некадашњој цркви, која је постојала пре турских освајања, намерно истицана од стране монаха, **јер су турски закони забрањивали подизање нових богомоља и дозвољавали само обнове старијих**

**(77–82) који уметник је још радио у Морачи и шта?**

Георгије Митрофановић, фреске на западној фасади и појединачне представе у припрати цркве Богородичиног Успења 1616. године

**(83) архитектура цркве Светог Николе у манастиру Морача?**

црква се не истиче својом архитектуром (квадратна основа, полуобличасти свод, три нише усечене у зидну масу у простору олтара, двосливни кров), али зато плени својим сликарством које се веома добро очувало до данашњих дана

**(84–86) апсидална ниша на истоку**

**допојасна Богородица са Христом и два анђела око Часне трпезе** (из Служења литургије)

**(87–89)** **у олтару је представио и Светог Арсенија, наследника светог Саве, и архиепископа Никодима,** који заједно са најугледнијим светим оцима источне цркве учествују у Поклоњењу Агнецу.

**(9о–92) ниша на северном зиду – Христос у гробу**

**(93–94) ниша на јужном зиду – свети архиђакон Роман**

**(95) Гостољубље Авраамовог на источном зиду**

Гостољубље Авраамово у олтарском простору није случајно одабрано, већ због своје везе са евхаристијом и причешћем. **ово је старозаветна паралела причешћа, најсветијег чина литургије.**

**(96–1о2) свод са ликовима Христа Пантократора и Старца Данима**

**око лика Христа Пантократора на своду налазили су се симболи четворице јеванђелиста, а занимљиво је што су Марков и Јованов симбол замењени (Марко је орао, а Јован Лав).** ова измена се среће понегде у српским крајевима од XV века, и темељи се на озбиљним теолошким разлозима. тумачење Језекиљеве визије од стране јерусалимских патријарха - Иринија и Софонија утицали су на овакво решење.

**решење лика Старац Данима иконографски је изузетно. уз њега не пише уобичајено ИС ХС и његов нимб је осмоугаони, што указује на то да је сликар приказао Бога Оца.** на свитку који држи исписане су речи које су се чуле са неба при Христовом крштењу, а које нису у корелацији са сценама које се налазе у зони испод, па је несумњиво да је сликар желео да истакне лик самог Господа.

**(1о3–121) шта је ово? који је циклус у питању? да ли је познат?**

испод представа у своду, сцене из живота и чуда Светог Николе у два реда

**15 сцена приказују живот и чуда Светог Николе што је веома опширно за овако мали храм**

**циклус почиње у четвртој зони на јужном зиду сценом Рођења Светог Николе, а завршава се у трећој зони северног зида Успењем Светог Николе**

**представе су иконографски добро познате**

поред сцена из живота, ту су и чуда након смрти.

**претпоследња сцена везана је за локалну српску легенду по којој је свети Никола вратио вид Стефану Дечанском. у житију Григорија Цамблака из XVI века, детаљно се приповеда о чудесном исцељењу које се одиграло у манастиру Христа Пантократора у Цариграду, што сликар истиче представом цркве и звоником испред ње. штап у рукама Дечанског помиње се у делу житија, кад Дечански, након повратка вида, наставља да изиграва слепца, и носи убрус око очију. овакве појединости говоре да се сликар у потпуности руководио литерарним предлошком.**

**(124–129)** поред тога **представа Успења Богородичиног на западном зиду**. Успење Богородице насликано је изван осталих Великих празника због посвете главног храма манастира овом празнику

**(13о–132) изнад улазних врата натпис са пописом имања манастира Мораче**

**(133–134) изнад ктиторске композиције насликани су светитељи чији локални култ био јe најзначајнији на овим просторима – свети Трифун, заштитник Котора, Свети Сергије и Вакх, чији је култ био посебно јак у Приморју. ту је и Свети Себастијан који је нарочито поштован на Западу и у ренесанси, али је у српском сликарству скоро непознат. зато се сматра да је на самог уметника утицај имала уметност која је долазила са Приморја**

**(135–14о) зона стојећих фигура?**

уз улазна врата, са једне стране насликани су **Константин и Јелена**, а са друге оснивач династије Немањића као **монах Симеон и свети Сава**, први српски архиепископ који су присутни у скоро свакој цркви XVI и XVII века, као сведоци славне прошлости у којој је поробљени народ тражио веру у боље сутра.

**сматра се да је игуман Антоније имао утицаја у стварању програма живописа и распореда сцена, што видимо по истакнутом месту које је свети Антоније Велики добио у храму (**са стране су придодати Јефтимије Велики и Јован Претеча**)**

многи славни пустиножитељи, узори монаха, приказани су на средишту јужног зида

**(141–144) шта је ово? како је решена ктиторска композиција? ко је на њој приказан?**

наспрам ових пустиножитеља налази се ктиторска композиција са Светим Николом који Стефана Вукановића приводи Богородици. **сцена подсећа на решења из XIII века и сматра се да је као узор послужила сцена из параклиса Светог Стефана**

**(145–147) каква је фасада морачке цркве Светог Николе?**

**фреске на фасади слабије очуване**

**разазнају се три фигуре арханђела који симболишу чуваре улаза и попрсје Светог Николе изнад улаза, а остала зидна површина прекривемна је илустрацијом Дамаскинове песме „о тебе радујет се“ која слави Богородицу што је у вези са посветом главног храма**

**стилске особености?**

у сликарском репертоару ове цркве види се да зограф Јован поседује богословску ученост коју би иначе поседовао само монах или свештеник сликар. у исто време он показује и везаност за свакодневни живот

**одриче се уопштавања амбијента,** што је карактеристично за византијску традицију живописања

**ове фреске су можда највиши израз световности у српском сликарству у доба турске владвине**

**у бројним сценама види се сликарева тежња да унесе одређене појединости најчешће студију неког предмета. верно приказује изглед оновремених било профаних, било црквених предмета. штап у сцени где Свети Никола убацује кесу са новцем сиромаху, веома је сличан штапу окоји се чува у ризници Мораче**

ретка сликарева неспретност огледа се у приказивању совре, јер Турци изгледају као да лебде на ћилиму

**у приказивању грађевина види се алузија продубљеног простора. фреске се одликују сигурним цртежом, а доста је истакнуто и приказивање детаља на одећи**

архитектонски облици и пејзаж у позадини су најчешће једнобојни како би се и колористички истакла људска фигура. у људским ликовима и обнаженим деловима тела виде се трагови иконописа

**параклис Светог Стефана**

**манастир Морача**

**(1642)**

**игуман Антоније упослио је зографа Јована 1642. године да ослика и параклис Светог Стефана уз главну морачку цркву. највероватније је монашко братство, заједнички са верницима из околине, сносило трошкове**

**Јован је обележио свој рад натписом над улазом у цркву са унутрашње стране**

**(148) шта је ово? параклис Светог Стефана у Морачи**

неколико година касније, зограф Јован везујује своје стваралаштво за манастир Морачу поново

**фреске из XIII века биле су оронуле.** сликар је оставио натпис **на северном зиду – поред фигуре светог Симеона Столпника, крај улаза у црквицу, забележио је „сије писах месеца септембра 1“ што говори о томе да је осликавање параклиса завршио у рану јесен. по захтеву морачких монаха, Јован је требало да понови распоред и изглед старих фресака, колико је то било могуће на основу преосталих фрагменатa. ктиторска композиција и сцена Поклоњења Агнецу сведоче о томе да је сликар у одређеној мери и испунио захтеве**

**(149–158) шта је ово? олтарски простор**

Богородица са Христом у апсиди

Служење литургије са Савом I и II, Јоаникијем и Данилом II

Христос у гробу у ниши протезиса

**сцени Поклоњења Агнецу поновљен је распоред фигура из XIII века, па уз четворицу отаца источне цркве насликани су и Свети Сава српски, Сава II, Данило I и Јоаникије I, који су између 1219. и 1276. године били на челу српске цркве**

**са друге стране, на основу неких ликова светитеља и стојећих фигура закључује се да су они настали под утицајем актуелних дешавања у XVII веку. у олтару, на јужном зиду, насликана су попрсја Клемента Митрофана и Мартинија и сваки појединачно означен је као римски папа. то не изненађује када се зна да су Морачани давали наду католичким мисионарима по питању уније, а заузврат су добијали новац и средства потребна за манастир. та попрсја имала су улогу да покажу католичким мисионарима наклоност према папи. али, види се недовољно познавање, јер Митрофан никада није био папа, већ први цариградски патријарх, за време ког су пренете мошти Светог Стефана у Београд.**

**(161) шта је насликано на своду?**

**попрсја пророка**

**(162–186) који је ово циклус? који литерарни извор је могао да користи сликар за овај циклус? који уметник из турског периода је саставио Акатист Светом Стефану?**

у 14 сцена описан су живот и страдања, као и чуда Светог Стефана

**циклус почиње на источном зиду сценом постављања Светог Стефана за ђакона, потом страдања на јужном и западном зиду, а завршава се на северном зиду погребом Светог Стефана – у горњој зони**

**у нижој зони насликано је проналажење моштију, чуда и полагање моштију у цариградски храм**

**литерарни извор који је уметник користио су Дела апостолска, а сцене страдања пре каменовања преузете су из апокрифног списа. сцена на којој Светог Стефана туку штаповима, која претходи каменовању, не помиње се ни у Делима апостолским, ни у другим канонским списима. апокрифни спис који описује његова страдања говори о томе да је Кајафа шибао Стефана, па га је преузео Савле, будући апостол Павле, и после неуспешног убеђивања да се одрекне Христа, мучење се наставља**

**постоји могућност да је Акатист Светог Стефана, који је саставио Лонгин, такође био литерарна основа**

**циклус светог Стефана је због своје очуваности, опширности и необичности, сасвим изузетан**

представе – Каменовање првомученика Стефана, Презвитеру Лукијану јавља се Свети Стефан у сну да би му саопштио где му почивају мошти, Мазге одбијају да носе Стефанове мошти, Жена погрешно односи светитељев ковчег уместо мужевљевог

за разлику од монументалних стојећих фигура, чији распоед, основне црте и покрете је Јован поновио, на основу сачуваних остатака из 13. века, представе везане за Светог Стефана показују другачији иконографски риступ, карактеристичан за период након обнове.

**(157–189) средња зона:**

**попрсја мученика и светих лекара**

**(19о–211) зона стојећих фигура?**

**(19о–199) ктиторска композиција на северном зиду је оличење иконографског решења из XIII века**

**архиђакон приводи Богородици на престолу Стефана Вукана који носи модел храма**

**(2оо–205) Јован Претеча. Симеон Столпник, Ђорђе, Димитрије**

**(2о6–211) у представи у прозoрској ниши на на западном зиду Христос благосиља апостоле Петра и Павла**

**фреске у нижој зони показују трагове монументалности под утицајем предложака из XIII века, док су оне сцене у вишим зонама мање композиције, али са више појединости**

**стилске одлике?**

посебна одлика сликаревог поступка – **спољашњим изгледом назначава карактерне особине појединачних личности.** архиђакон Стефан приказан је у тежњи да изгледа што млађе и лепше, док су његови непријатељи и мучитељи сликани у складу са својом улогом, као ружни, зли, охоли

**изузетна пажња посвећена је лицима, осликаним хладним зеленим тоновима за затамљивање и топлим ружичастим бојама за осветљење**

**уметник је био склон упрошћеним композиционим решењима**

**приповедање чини динамичним и живим, а то постиже пренаглашеним гестовима учесника**

**манастир Морача. иконе**

**(око 1642)**

**(214–216) икона Богородичиног Успења је икона мањих димензија, осликана са обе стране**

**на њеној полеђини приказан је Стефан Вукановић са тројицом светитеља - Свети Сава, Симеон и Кирил Филозоф**

**велика сличност ликова Саве и Симеона сведочи о томе да је ова икона исто дело зографа Јована**

**Успење Богородице такође је врло слично Успењу из цркве Светог Николе**

појављивање светог Саве и Симеона у друштву Стефана Вукановића везује се за жељу самог ктитора да се потврди његов углед и присна повезаност са највећим српским светитељима

**присуство Кирила Филозофа занимљиво је из разлога што његов култ у овим областима није био од великог значаја иако је цењен због својих заслуга у ширењу писмености**

**на основу летописа у манстиру Врдник, у којем се говори о црногорским фамилијама и помену фамилије Лешчана, помиње се и њихова слава свети Кирил Филозоф, па се закључује да је вероватно ктитор ове иконе био неко из племена Лешчана**

**псалтир Гаврила Тројичанина**

**(1642/3)**

**(217–218) шта је ово? псалтир Гаврила Тројичанина за милешевског монаха Теодора**

у манастиру Свете Тројице код Пљеваља (1643/1644)

зограф Јован сарађивао је са познатим преписивачем Гаврилом Тројичанином и његове рукописе је украшавао минијатуром и орнаментиком у виду заставица и иницијала

**псалтир са последовањем Гаврила Тројичанина** из библиотеке Матице српске (која, иначе, има богату колекцију рукописа); овај псалтир је у библиотеку Матице стигао у XIX веку

**колофон тј. запис на крају књиге говори о томе да је књигу преписао Гаврило Тројичанин 1643. године**

**у рукопису постоје три целостраничне минијатуре које је израдио сликар Јован – ауторски портрет цара Давида, композиција Свети Георгије убија аждају и заједничка представа светог Симеона и светог Саве**

**поред тога, псалтир садржи и 4 заставице и око 250 иницијала**

**икона Светог Саве и Симеона**

**манастир Морача**

**(1644/1645)**

**у првој половини 1645. године морачки монаси желели су да украсе храм и великим иконама са раскошним оквирима**

**(219–244) икона Светог Саве постављена је уз јужни зид изнад саркофага Стефана Вукановића, а њихови ликови уоквирени су сценама из живота Светог Саве**

веома репрезентативан оквир састоји се из дрвене базе на чијим крајевима се уздижу колонете које на својим капителима носе архитравну греду. у овакав оквир постављено су два пиластра лучно повезана који уједно и омеђују сликано поље. оваква конструкција је резбарена флоралним мотивом и позлаћена је на неким деловима. наспрам ове иконе била је постављена још једна икона са истим раскошним оквиром (сачуван само оквир). оне су представљале православну верзију бочних олтара који су постављани по барокним црквама на Западу

**из натписа се сазнаје да се о икони старао игуман Лука Равњанин, а да је поручилац био јеромонах Јефрем**

**17 сцена из Савиног живота настале су по узору на зидне слике Георгија Митрофановића у хиландарској трпезарији, из 1622. године, са додатком двеју представа везаних за првог ктитора Мораче.** Јован је из овог цикуса преузео предлошке и прилагодио их форми иконе

**врх иконе – свети Лука и свети Никола се обраћају Христу, а у средини доње траке, у циклусу светог Саве, убачена је и сцена зидања Мораче, док је у кружном медаљону испод насликана смрт ктитора Стефана Вукановића**

**литерарни извор за илустровање живота Светог Саве било је Теодосијево житије**

сликар је поред битних збивања из Савиног живота акценат ставио и на светитељева чуда за живота

најживописније сцене – Бекство Растка из родитељског дома, Војници злостављају монахе тражећи принца, Сава дели хлебове испосницима. оне постају **мала ремек дела жанра, али не губе на лепоти ликовног језика**

**композиције које се везују за Стефана Вукановића се налазе на самој икони, јер је икона и намењена да стоји изнад његовог саркофага. сцена Успења Стефана Вукановића има надгробни карактер, а сцена о завршетку изградње Мораче веома је реалистично приказана**

сцене одишу колористичком префињеношће и јасно је да је сликар велику пажњу обратио на сликање ликова, њихове одеће, али и архитектуре и пејзажа у позадини

**ово је једино дело на ком се сликар потписао тајнописом**

**сликар је на овој икони забележио 7153. тј 1644/45. годину и шифровани потпис СIЗПГ**

**Радојчић је сматрао да се у тим словима крије име сликара, па је замолио П. Ђорђевића да дешифрује натпис. он је у тим словима прочитао име Козма**

**име сликара Козме било је присутно у историографији. потпис овог сликара постоји на дечанској икони Јована Претече из 1619/1620. године на свитку који држи Јован Крститељ, натпис у ком се помиње кир Георгије и кир Козма. претпостављало се да је реч о Георгију Митрофановићу и његовом ученику, који се тиме повезује са сликарем морачке иконе**

**Сретен Петковић овим теоријама налази недостатке, јер у нашој историографији нема случаја да се сликар потпише само именом, без неког епитета, на пример, грешни, смерни, раб Христа, јеромонах, зограф, итд. колико се зна то је учинио само Радул, на икони Светог Николе**

**када се приступило проучавању стилских карактеристика саме иконе дошло је до закључка да он доста подсећа на морачког мајстора и зографа Јована, који је на икони свете Петке, која се чува у Хиландару, забележио потпис „моленије Јована зографа“ и 1632. годину**

**његово име налази се и на икони Светог Пајсија из 1633. године**

**примећена је велика сличност између дела која су приписивана Козми и дела сликара Јована тако да је закључено да се ради о истој особи**

**пет слова исписано је као иницијални криптограми са валовитом цртом изнад као знаком скраћења, па су слова одгонетнута као натпис „саписа Јован зографа, помени Господе“**

**последња дела, свакако у позним годинама, зограф Јован извео је са младим Радулом**

**црква Светог Николе**

**некадашњи манастир Ковиљ код Ивањице**

**(око 1644)**

**(245–258)** живопис, веома оштећене фреске

делимично очувано Служење литургије у апсиди

на западном зиду остаци фигура Саве, Симеона, Константина и Јелене

најбоље очувани Христос Анђео великог савета у ниши над улазом у цркву и попрсја свете Марине, Евпраксије и Ирине у медаљонима

добро је очуван и сликани сокл

око 1660. године сликар се изгледа запутио у северне српске крајеве . о томе сведоче две његове иконе. једна из Ђура а друга икона тј портрет патријарха Пајсија која се данас налази у Националном музеју у **Равени поручио је 1662/1663. године ннеки кир Стојан Београдски**, а сликар је у дну иконе, поред ктиторове молитве, забележио и своје име

**црква у Ђуру у Мађарској**

**икона Богородице са Христом**

**(1659/1560)**

**(259)** престона икона. њен приложник био је Петар Монастерлија

**иконостас у цркви Светог Николе у селу Подврх**

**(1664/1665)**

**(26о–262) неколико година након претходног дела, заједно са сликаром Радулом ради иконостас у цркви манастира Подврха у близини Бијелог Поља**

**у време игумана Стефана, а средствима Деспине Пејчинове из Ћићића**

**насликао је велики крст, Деизис и Недремано око**

**пећинска црква Светог Крста**

**манастир Острог**

**(око 1666/1667)**

**(263–269) исто са Радулом**

**благословом захумског митрополита Василија, а средствима игумана Исаије**

**уметник је украсио ову пећинску црквицу приказујући сцене из Христовог живота, Велике празнике, као и фигуре Светог Саве и Светог Василија Острошког. највиша зона Христос Пантократор и Вазнесење**

испод њих пророци Арон, Мојсије, Самуил, Јеремија, Језекиљ, Илија и Данило

затим Преображење, пророк Осија, Лазарево васкрсење, Цвети, Благовести, Рођење, Сретење, Крштење, пророци Давид и Соломон, Распеће и Силазак у Ад

источни део храма – архиђакони Прохор и Стефан, свети Теодор Тирон и пророк Исаија, Богородица са Христом, Служење литургије, Христос у гробу

западни део храма Симеон Столпник, Ђорђе, Димитрије, Нестор, Никола, Симеон и Сава, Константин и Јелена, Мина, Петка, Јоаким и Ана

**Јовану се приписују још неки радови, с тим што ове атрибуције нису у потпуности поуздане**

**црква Светог Николе у Дреновштици са Радулом**

сачуване фреске само у олтарском простору -Богородица са Христом, Служење литургије, свод Вазнесење

на источном зиду попрсја Вакха, Николе и Срђа

северни зид Распеће јужни зид Васкрсење Христово

**(27о) четири иконе из цркве Светог Николе у селу Челебићи код Фоче - Свети Ђорђе, Никола, Димитрије и Сергије** (приписује се овом мајстору или његовој радионици, у којој је вероватно радио и Андрија Раичевић)

**(271–274) средишњи део житијне иконе Светог Луке у манастиру Морачи (1672/1673)**

**оповргнуто у новијој науци**